Program Mercury

thumb|155px|Logo programu Mercury

**Program Mercury** bol prvý americký pilotovaný vesmírny program, ktorého cieľom bolo vyslať človeka na nízku obežnú dráhu Zeme a bezpečne ho vrátiť späť. Prvotné plánovanie a vývoj vesmírnej lode prebiehalo pod vedením organizácie NACA, neskôr pod vedením novozaloženej agentúry NASA. Pri prvých dvoch letoch bola použitá raketa Mercury-Redstone, pri ostatných raketa Atlas. Program bol pomenovaný podľa planéty Merkúr, ktorej astronomický symbol je súčasťou loga celého programu. Merkúr je zároveň rímsky boh, ktorý často predstavoval symbol rýchlosti. Program prebiehal v rokoch 1958 až 1963 a celkové náklady projektu dosiahli sumu 1,5 miliardy USD.

Projektovaním lode sa od roku 1958 zaoberal konštrukčný tím pod vedením Maxa Fageta. Vlastná výroba potom prebiehala v McDonnell Aircraft Company v St. Louis v štáte Missouri. NASA zadala objednávku na výrobu 20 letových exemplárov lode. Päť z nich nebolo použitých pri žiadnom z letov. Dve bezpilotné lode boli zničené v priebehu letu. Jedna z lodí (Liberty Bell 7) na konci pilotovaného letu skončila na dne oceán (aby bola po 38 rokoch s veľkou slávou nájdená a vytiahnutá). Časť z vyrobených lodí bola podrobená neskorším prestavbám a modifikáciám, ktoré predovšetkým odstraňovali technologické chyby a nedostatky a umožňovali dlhší pobyt lodí na obežnej dráhe.

## Popis lode

[thumb|Kozmická loď [Mercury (kozmická loď)|Mercury]]

Kabína vesmírnej lode Mercury bola jednomiestna. Mala tvar kužeľa, ktorého širší koniec bol pokrytý berýliovým tepelným štítom. Kabína bola zhotovená z titánových plechov hrúbky 0,25 mm. Medzi vonkajším a vnútorným plášťom bola tepelná a zvuková izolačná látka. Kabína obsahovala dva otvory a jedno okienko (priezor). Nachádzali sa tu jedna hlavná a dve bočné prístrojové dosky. Elektrickú energiu zabezpečovali celkove tri batérie: dve s výkonom 3 kWh a jedna s výkonom 1,5 kWh. Loď mala celkovo 18 trysiek, ktoré po oddelení nosnej rakety zabránili rotácii lode, stabilizovali kabínu a boli schopné natočiť ju tepelným štítom dopredu.


Mercury-spacecraft-color.png|1. Brzdiace rakety. 2. Tepelný štít. 3. Priestor pre posádku. 4. Sekcia s padákmi. 5. Sekcia s anténami. 6. Únikový systém
McDonnellMercuryCapsule1.jpg|Sekcia s brzdiacimi raketami
Landing-skirt.jpg|Schéma fungovania pristávacieho vaku: tepelný štít sa odpojil od dna kabíny a zostal visieť pripevnený k látke, aby tlmil náraz pri pristátí na morskú hladinu


## Nosná raketa
thumb|310px|Nosné rakety: 1. Mercury-Atlas (orbitálne lety). 2. Mercury-Redstone (suborbitálne lety). 3. Little Joe (skúšky bez posádky)

Pri suborbitálnych letoch bola používaná raketa Mercury-Redstone, pri orbitálnych raketa Atlas, presnejšie jej modifikácia Atlas D (Atlas Mercury). Bola to dvojstupňová raketa, pričom jej prvý stupeň mal dva motory na kvapalné pohonné hmoty, ktoré vyvíjali ťah 68 000 kp. Motor druhého stupňa bol tiež na kvapalné pohonné hmoty a vyvíjal ťah 27 000 kp. Raketa vynášala vesmírnu loď na obežnú dráhu rýchlosťou okolo 28 000 km/h. Nad kabínou bolo tiež záchranné zariadenie. V prípade nebezpečenstva po vyslaní elektrického signálu sa kabína oddelila od rakety a zapli sa malé záchranné trysky, ktoré premiestnili kabínu do bezpečnej vzdialenosti od rakety a umožnili jej bezpečné pristátie na hladine mora s pomocou padákového systému, podobne ako pri návrate z vesmíru. Trysky záchrannej rakety dosahovali ťah 231 kN za čas 1 sekundu. V prípade správnej činnosti nosnej rakety bol záchranný systém v pokročilej fáze letu odstrelený pomocou raketového motora s ťahom 3,6 kN.

### Typický priebeh letu s raketou Atlas
thumb|Schéma štartu a pristátia: A-C: štart; D: navedenie na obežnú dráhu; E-K: návrat do atmosféry a pristátie

Nosná raketa Atlas odštartovala z mysu Canaveral. Po cca 131 sekundách vo výške 62 km ukončili svoju funkciu štartovacie motory. O 3 sekundy neskôr boli motory odhodené a svoju činnosť začal letový motor 2. stupňa. Po 305 sekundách vo výške 161 kilometrov ukončil činnosť aj letový motor a o sekundu neskôr bola kabína oddelená od rakety. Oddelenie sa konalo pomocou troch malých oddeľovacích rakiet s ťahom 1,8 kN. Kabína zahájila orientáciu na obežnej dráhe. Na začiatku pristávacieho manévru sa kabína otočila berýliovým štítom, na ktorom boli brzdiace motory napred. Zážih brzdiacich motorov znížil rýchlosť kabíny. Vesmírna loď vstúpila do vrchných vrstiev atmosféry. Nasledovalo vypustenie stabilizačného padáku a o niečo neskôr aj hlavného padáku. Kabína dosadla na hladinu mora, kde bola vyzdvihnutá loďou.

### Galéria

Little Joe 5B capsule mating.jpg|Inštalovanie kabíny Mercury na raketu Little Joe vo Wallops Island
Mercury-Redstone 4 booster erectionWB.jpg|Vztyčovanie rakety Redstone na štartovacom komplexe 5
Unloading Atlas Launch Vehicle - GPN-2003-00041.jpg|Vykladanie rakety Atlas na Cape Canaveral
Launch Complex 14-MA-9.jpg|Atlas – s namontovanou kozmickou loďou – na rampe štartovacieho komplexu 14


## Nepilotované lety

Vlastným pilotovaným letom predchádzalo takmer 20 bezpilotných skúšobných letov, ktorých úlohou bolo preveriť novo vyvinuté technológie prvej Americkej vesmírnej lode. Väčšina z nich bola prevedená len na suborbitálnej dráhe, ostatné boli orbitálne. Zďaleka nie všetky z týchto letov boli úspešné. Štyroch skúšobných letov sa zúčastnili aj šimpanzí astronauti.

* 9. september 1959 – Atlas (Big Joe 1) úspešný; skúmanie leteckého namáhania;
* 4. október 1959 – Little Joe 1 (6) úspešný; skúška rakety;
* 4. november 1959 – Little Joe 2 (1A) úspešný; skúška záchranného systému;
* 4. december 1959 – Little Joe 3 (2) úspešný; skúška záchranného systému, fyziologický výskum (opička Sam);
* 21. január 1960 – Little Joe 4 (1B) úspešný; skúška záchranného systému, fyziologický výskum;
* 29. júl 1960 – Atlas MA-1 explózia rakety po 65 sekundách;
* 8. november 1960 – Little Joe 5 neúspešný; kabína sa neoddelila;
* 21. november 1960 – Redstone MR-0 (1) neúspešný; kabína sa oddelila už pri štarte;
* 19. december 1960 – Redstone MR-1 (1A) úspešný; letová skúška kabíny;
* 31. január 1961 – Redstone MR-2 úspešný; fyziologický výskum (šimpanz Ham);
* 21. február 1961 – Atlas MA-2 úspešný; meranie tepelného namáhania kabíny;
* 18. marec 1961 – Little Joe 5A čiastočne úspešný; opakovanie pokusu z 8. 11. 1960
* 25. apríl 1961 – Atlas MA-3 neúspešný; raketu bolo nutné zničiť 40 sekúnd po štarte pre odchýlku od kurzu, predtým sa však podarilo oddeliť a zachrániť kabínu;
* 28. apríl 1961 – Little Joe 5B úspešný; skúška oddelenia kabíny;
* 13. september 1961 – Atlas MA-4 úspešný; oblet Zeme s „umelým kozmonautom";
* 29. november 1961 – Atlas MA-5 úspešný; oblet Zeme so šimpanzom Enos;


Launch of Little Joe 1B, January 21, 1960.jpg|Little Joe 1B pri štarte s opičkou Miss Sam, 1960
Escape rocket of Mercury-Redstone 1-crop.jpg|Mercury-Redstone 1: spustenie únikového systému, 1960
Chimpanzee Ham in Biopack Couch for MR-2 flight MSFC-6100114.jpg|Mercury-Redstone 2: Ham, 1961
Chimpanzee Enos before the flight of Mercury-Atlas 5 (cropped).jpg|Mercury-Atlas 5: Enos, 1961


## Pilotované lety




Výber astronautov pre Program Mercury prebiehal medzi vojenskými skúšobnými pilotmi, pretože sa predpokladalo, že kozmický let a riadenie budú najviac podobné ovládaniu bojového lietadla.

Z prvotnej skupiny 509 pilotov bolo po hrubšom vytriedení vybraných 110 kandidátov budúcich letov. Po náročných testoch potom zostala skupina 7 pilotov, ktorá bola v apríli 1959 vyhlásená za prvú skupinu astronautov NASA, ktorí budú pilotovať vesmírnu loď Mercury. Šiestim z nim sa to nakoniec podarilo. Siedmy – Donald Kent Slayton, bol pre zdravotnú nespôsobilosť vyradený (do vesmíru sa ale v 70. rokoch predsa len dostal).

* 5. máj 1961 – Redstone MR-3 ''Freedom 7'' úspešný; let Alana Sheparda po balistickej dráhe;
* 21. júl 1961 – Redstone MR-4 ''Liberty Bell 7'' úspešný; let Gusa Grissoma po balistickej dráhe;
* 20. február 1962 – Atlas MA-6 ''Friendship 7'' úspešný; let Johna Glenna (3 oblety Zeme);
* 24. máj 1962 – Atlas MA-7 ''Aurora 7'' úspešný; let Scotta Carpentera (3 obletov Zeme);
* 3. október 1962 – Atlas MA-8 ''Sigma 7'' úspešný; let Wallyho Schirru (6 obletov Zeme);
* 15. – 16. máj 1963 – Atlas MA-9 ''Faith 7'' úspešný; let Gordona Coopera (22 obletov Zeme)


Mercury profile.jpg|Štarty Mercury s ľudskou posádkou
Kennedy, Johnson, and others watching flight of Astronaut Shepard on television, 05 May 1961.png|Shepardov let sledovali v televízii v Bielom dome, máj 1961
Shepard Hoisted into Recovery Helicopter - GPN-2000-001361-crop.jpg|Vyzdvihnutie Alana Sheparda pri pohľade z vrtuľníka, 1961 (Mercury-Redstone 3)
Glenn62.jpg|John Glenn na obežnej dráhe, 1962 (Mercury-Atlas 6)
Astronaut_John_Glenn_being_Honored_-_GPN-2000-000607.jpg|Prezident John F. Kennedy blahoželá Johnovi Glennovi po jeho historickom lete, február 1962
USS Kearsarge (CVS-33) crew spells out 'Mercury 9' on the flight deck, 15 May 1963 (GPN-2000-001403).jpg|Lietadlová loď USS ''Kearsarge'' mieri do oblasti predpokladaného pristátia kabíny ''Faith 7'' v Tichom oceáne, máj 1963


## Iné projekty

## Externé odkazy

* Program Mercury na webe NASA 
*